Omtrent almal in die klas wys 'n reaksie. Ek het in my eerste en tweede doel geslaag: ek het hul aandag en hulle reageer emosioneel. Jy sien, motivering is nie om soos 'n polisieman agter hulle te staan of om 'n wortel voor hulle neus te hang nie.
Ware motivering is om hulle emosioneel betrokke te kry en hul trots te aktiveer. Ons EAT-outjies besef dat hulle Afrikaans moet slaag, dikwels is die negatiewe houding omdat hulle nog nie gewys is hoe maklik Afrikaans regtig is nie. Tog is dit meer as dit...hulle entoesiasme om te leer is nog nie soos 'n legkaart met 'n entoesiastiese leergierige EAT-onnie gepas nie.
Wat is die doel van tippex? "To hide our mistakes"
Op dag een van die jaar is Afrikaans 'n onderwerp by die huis. Ek vra gewoonlik wie haat Afrikaans en moedig hulle aan om eerlik te wees en dat dit aanvaarbaar is om jou opinie te hê, maar ek vra ook vir hulle om my 'n maand te gee. 😊 gewoonlik is slegs 2-4 dae nodig.
Mede-kollegas, moenie alleen voel nie, jy as EAT-onderwyser is spesiaal geroep.
NS: Skryfopdragte: slegs jou finale skryfstuk moet so naby as moontlik aan perfek wees - jou beste poging. Jou beplanning en eerste poging MAG foute, Engelse woorde, doodkrap en deurmekaargedeeltes hê. Dis hoekom ons 'n redigeringspoging het.